Menzel 1
Menzel 1, ofgekierzt Mz 1, ass e planetareschen Niwwel am Stärebild Norma. E läit ronn 3.400 Liichtjoer vun eis ewech.

Den Niwwel gouf 1922 vum Donald Howard Menzel op Fotoe vum Bruce-24-Inch-Teleskop op der Baussestatioun vum Harvard-College-Observatoire zu Arequipa am Peru entdeckt. Trotz senger héijer Hellegkeet gouf en zimmlech rar ënnersicht. E Modell erkläert seng Struktur unhand vun der Projektioun vun enger dräidimensionaler Sandauer-fërmeger Enveloppe mat enger Dicht déi vun der Taille bis zu de Polen ofhëlt. Mat enger radialer Ausdehnungsvitesse vun 23 km/s gëtt säin Alter op 4.500 bis 10.000 Joer geschat. Et geet ee beim Zentralstär, e wäissen Zwerg vun 0,63 ± 0.05 M⊙ aus.

Weider publizéiert Observatioune stame vun 1988, eng H2-Emissioun bei 2,12 µm, vun 1992, mat Linnefilter an Hα an OIII, a vun 2010, mam Spitzer-Weltraumteleskop bei Wellenlängte vun 3,6 µm bis 8 µm.

Um Spaweck 
 https://web.archive.org/web/20150923175538/http://www.astro.washington.edu/users/balick/PNIC/PNimages_by_galcoord/322.4-02.6.Mz1.jpg
 http://crescent.astro.illinois.edu/projects/spitzer-pne/Mz_1_img.php

Planetaresch Niwwelen
Stärebild Norma
Astronomesch Objeten déi 1922 entdeckt goufen
Entdeckunge vum Donald Howard Menzel
Entdeckunge vum Boyden Observatoire